2l8 
OBSERVATIONES ZOOLOGICAE. 
ossiculorum oblique descendit. Ab insertione hujus tenuis apophyseos incipit 
costa exigua elevatione conspicua mediam horum ossiculorum aream legere. 
Ejus costae apex validioribus longioribusque dentibus inseritur continuationi 
costae , quae separato ossiculo immersa est , et quasi cartilagineam portionem 
costae refert, licet aeque ossea sit. Ab utroque latere hujus dentis sunt de- 
pressiones oblongae aut foveolae lineares , in quibus periostium pertinacius 
adhaeret. Ultra has depressiones sunt utrinque duodecim alia ossicula , cum 
uno impari in posteriore parte, quarum suturae cum istis quae octo ossicula 
separant , non sunt continuae. Ad partem posteriorem quarti , ad quintum , 
sextum , septimum et octavi initium horum ossiculorum inseritur vel commit- 
titur sternum , ibi que testa superior deorsum aut introrsum deflectitur. Sed ad 
reliqua ossicula magis explanata est , et epidermis cornea pellucida magis pro- 
ducta in aciem, nec distinguere in illis datur utrum portio interior epider- 
mide denudata cum illa quae epidermide tecta est, unum ossiculum constituat. 
Testa inferior explanata antice quatitor ossiculis constat, quorum duo 
media quadrata sunt. Illis insistit aliud triangulare , cujus apex posteriora 
spectans solutus et acuminatus imminet suturae duorum sequentium ossicu- 
lorum , quae magna et plana angulo anteriore et exteriore emittunt apophysin 
longam teretem, quae inter tertium et quartum ossiculum exterioris ordinis 
in testa superiore inseritur validis suturae dentibus in primum ossiculum interio- 
ris ordinis. Sequuntur duo alia ejusdem magnitudinis , quadrata aeque et plana, 
quorum angulus posterior similem apophysin emittit inter octavum et nonum 
dorsale interius ossiculum impactum. Duo ultima postice angustantur , et in- 
cisuram recto angulo paulo majorem inter se relinquunt. 
Sterni in aliis duodecim , in geometrica octo tantum ossicula observo. 
TESTUDO (AFRICANA.) 
Anno 1785. a milite viva allata. 
Pedes quales in mea graeca, unguibus tamen acutioribus. Piostrum suba- 
duncum. 
Testa paulo angustior antice, et aliquantum emarginata. Tessulae vel assu- 
lae fere ut in Testudine geometrica , at nullis lineis decussatis sed virescenti- 
flavis peripheriae parallelis : disco depresso , granulato. 
Margo testae superioris antice et ad latera subreflexus. Testa minus ele- 
vata aut gibba. 
